1. Organizator fotografskog natječaja „Moji doli i bregi“ je Lokalna akcijska grupa Međimurski doli i bregi.

2. Pravo sudjelovanja imaju sve osobe koje se bave fotografijom, bez obzira na prebivalište, spol, nacionalnu ili bilo koju drugu pripadnost. Prava sudjelovanja izuzeti su članovi ocjenjivačkog žirija, osobe u organizacijskom odboru te osobe mlađe od 16 godina.

3. Foto natječaj ima slijedeće teme:

1. **Mladi u ruralnom razvoju**
2. **Poljoprivredne aktivnosti**
3. **Turistički potencijali područja LAG-a**

\*Obavezno naznačiti kojoj temi pripada pojedina fotografija

Sudionici kroz fotografiju dokumentiraju vlastiti doživljaj zadanih tema, a fotografije moraju biti **snimljene na području LAG-a Međimurski doli i bregi**, tj. na području općina Belica, Dekanovec, Domašinec, Gornji Mihaljevec, Mala Subotica, Nedelišće, Podturen, Pribislavec, Selnica, Strahoninec, Sveti Juraj na Bregu, Sveti Martin na Muri, Šenkovec, Štrigova, Vratišinec te gradova Čakovec i Mursko Središće.

4. Svaki sudionik može poslati **ukupno 5 fotografija**. Obrada fotografija dopuštena je do mjere koja ne narušava i ne mijenja osnovni smisao snimljenog sadržaja. **Propisana veličina fotografije je min. 2000px po širini**. Prijavljene fotografije moraju biti **u JPG ili JPEG formatu**. Autori/ice nagrađenih fotografija bit će zamoljeni/e dostaviti ih **u punoj rezoluciji**.

5. Natječaj traje **od 01. lipnja do 31. srpnja 2022. godine**.

6. Fotografije se šalju na adresu elektronske pošte **lag.mdib@gmail.com** s naznakom lokacije na kojoj je snimljena fotografija, temom pojedine fotografije, imenom i prezimenom te datumom rođenja autora, adresom elektronske pošte i brojem telefona.

7. Slanjem prijave na natječaj smatramo da dajete privolu i da ste suglasni s obradom osobnih podataka u svrhu provedbe natječaja te da ste suglasni s objavljivanjem osobnih podataka (ime i prezime autora fotografije) na mrežnim stranicama LAG-a Međimurski doli i bregi, društvenim mrežama LAG-a, javnim medijima i raznim tiskanim izdanjima (brošure, letci i drugi promotivni materijali) u svrhu izvještavanja o realizaciji 8. Fotografskog natječaja „Moji doli i bregi“ i promocije LAG-a i njegovih aktivnosti. Udruga će s danim osobnim podacima postupati sukladno Zakonu o zaštiti osobnih podataka i Općom Uredbom (EU) 2016/679 o zaštiti osobnih podataka od neovlaštenog pristupa, zlouporabe, otkrivanja, gubitka ili uništenja.

8. Sudionici foto natječaja „Moji doli i bregi“ **suglasni su s objavom fotografija** na web stranici LAG-a Međimurski doli i bregi <http://lag-medjimurskidoliibregi.hr/> i društvenim mrežama LAG-a Međimurski doli i bregi. Sudionici foto natječaja „Moji doli i bregi“ **suglasni su s korištenjem fotografija u promotivne svrhe LAG-a.**

9. Sva autorska prava na poslane fotografije ostaju u vlasništvu autora, ali LAG Međimurski doli i bregi zadržava pravo objavljivanja svih prijavljenih fotografija u tiskanom i elektronskom izdanju publikacija LAG-a Međimurski doli i bregi, te na svojoj Internet stranici i društvenim mrežama. LAG Međimurski doli i bregi se obvezuje sve fotografije potpisivati imenima i prezimenima autora prilikom korištenja.

10. Najbolje fotografije odabrat će ocjenjivački žiri sastavljen od tri člana koji ne mogu sudjelovati u natječaju. Rezultati natječaja bit će **objavljeni na Internet stranici i društvenim mrežama LAG-a** Međimurski doli i bregi po završetku natječaja.

11. Svaki autor snosi **osobnu odgovornost za ono što predstavljaju njegova djela**.

12. Radovi koji ne podliježu temi i tehničkim karakteristikama neće biti prihvaćeni ni ocjenjivani.

13. Autori odabranih fotografija bit će nagrađeni vrijednim poklon paketima članova LAG-a Međimurski doli i bregi.